'આજે ગુજરાતમાં વરસાદ નથી. તા.24, 25, 26ના રોજ ગુજરાતમાં ભારે વરસાદ હતો, ત્યારે અહમેદ પટેલે તમામ ધારાસભ્યોને પોતાના વિસ્તારોમાં જઇ લોકોની મદદ કરવા જણાવ્યું હતું. તે સમયે કોંગ્રેસ ધારાસભ્યો ક્ષેત્રમાં હતા, પરંતુ ભાજપને ત્યારે પૂરગ્રસ્તોની ચિંતા નહોતી. તેઓ તો કોંગ્રેસને તોડવામાં વ્યસ્ત હતા. બનાસકાંઠાના એક જ પરિવારના 17 સભ્યોનું મૃત્યુ થયું ત્યારે કોંગ્રેસ એ જ દિવસે તેમની પાસે પહોંચ્યુ હતું. એ સમયે ભાજપનો કોઇ મંત્રી કે નેતા ત્યાં હાજર નહોતો.'